రొమేనియా ఒక లౌకిక రాజ్యం.రాజ్యాంగ మతం లేదు. జనాభాలో అధిక శాతం మంది క్రైస్తవులుగా తమని తాము గుర్తిస్తున్నారు. దేశం 2011 జనాభా లెక్కల ప్రకారం రోమేనియన్ ఆర్థోడాక్స్ చర్చికి చెందిన ఆర్థడాక్స్ క్రైస్తవులు 81.0% మంది ఉన్నారు. ఇతర ప్రొటెస్టాంటిజం (6.2%), రోమన్ కాథలిక్కులు (4.3%), గ్రీక్ కాథలిక్కులు (0.8%) ఉన్నారు. మిగిలిన జనాభాలో 1,95,569 మంది ఇతర క్రైస్తవ వర్గాలకు చెందినవారు ఉన్నారు. వారిలో 64,337 మంది ముస్లింలు (ఎక్కువగా టర్కిష్, టాటర్ జాతికి చెందినవారు) 3,519 యూదులు ఉన్నారు. అంతేకాకుండా 39,660 ఏ మందికి మతం చెందని వారూ, నాస్తికులు ఉన్నారు. మిగిలినవారి మతం తెలియనిది. 
రోమేనియన్ ఆర్థోడాక్స్ చర్చి అనేది ఒక ఆర్థోపలాల్ ఈస్ట్రన్ ఆర్థోడాక్స్ చర్చి. ఇది ఇతర సంప్రదాయ చర్చిలతో సంబంధాలు కలిగి ఉంది. దాని నాయకుడిగా ఒక పాట్రియార్క్ ఉన్నాడు. ఇది ప్రపంచంలో రెండవ అతిపెద్ద ఆర్థడాక్స్ చర్చి. ఇతర ఆర్థోడాక్స్ చర్చిల మాదిరిగా కాకుండా ఇది లాటిన్ సంస్కృతిలో పనిచేస్తుంది. రొమాన్స్ ప్రార్థనా భాషని ఉపయోగించుకుంటుంది. దీని కాననికల్ అధికార పరిధిలో రోమేనియా, మోల్డోవా ఉన్నాయి. సమీపంలోని సెర్బియా, హంగరీలో నివసిస్తున్న రోమేనియన్లకు అలాగే సెంట్రల్, పశ్చిమ ఐరోపా, ఉత్తర అమెరికా, ఓషియానియాలో ఉన్న విదేశీఉపాధి రొమానియన్ల సమూహాలను కలిగి ఉంది.

Religion
సంప్రదాయాలు
మౌలికనిర్మాణాలు
పేరువెనుక చరిత్ర